 Super Eagles gba Austria lọ lẹyìn ìfẹsẹwọnsẹ pẹlú ikọ ilẹ Gẹẹsì lọjọ àbámẹta Fidio kan ti wọn fi si oju opo twitter ajọ elere bọọlu lorilẹede Naijiria, NFF lo fidi ọrọ yii mulẹ. Ni ọjọ aiku lawọn agbabọọlu Super eagles fi ilu London silẹ lẹyin ifẹsẹwọnsẹ ọlọrẹsọrẹ ti wọn ti gba pẹlu ikọ ilẹ Gẹẹsi lọjọ abamẹta ni papa iṣire Wembley. Àwọn iròyin tì ẹ leè ní ìfẹ síí: Ikọ Super Eagles ti gunlẹ si Vienna. Wọn si ti kọri si ibudo ifiniwọsi Avita Resort Base camp nibiti wọn yoo ti maa gbaradi fun ọjọ diẹ. Ni ọjọru ni ikọ Super eagles yoo tun fẹsẹwọnsẹ pẹlu ikọ Czech Republic lorilẹede Austria gẹgẹbii igbaradi ọlọrẹsọrẹ to kẹyin ninu igbaradi wọn fun idije FIFA ti ọdun yii. Ikọ agbabọọlu Super eagles ti gunlẹ si ilu Vienna lorilẹede Austria nibi ti wọn yoo tẹdo si ṣaaju idije ife ẹyẹ agbaye FIFA ti yoo waye lorilẹede Russia bẹrẹ lati ọjọ kẹrinla oṣu kẹfa. : Russia 2018: Super eagles bẹrẹ ìgbáradì ní Austria 